રાજકોટ : ગુજરાત વિધાનસભાની ચૂંટણીમાં બહુમતી મેળવ્યા બાદ આજે વિજયભાઈ રૂપાણીને ગુજરાતનું સુકાન સોંપવામાં આવ્યું જયારે નાયબ મુખ્યમંત્રી તરીકે નીતિનભાઈ પટેલના નામની સત્તાવાર જાહેરાત કરવામાં આવી છે. આજે સાંજે કમલમ્ ખાતે ભાજપના ચૂંટાયેલા ધારાસભ્યોની મીટીંગ અરૂણ જેટલી, સરોજ પાંડે અને ભુપેન્દ્ર યાદવની ઉપસ્થિતિમાં મળી હતી. જેમાં સર્વાનુમતે વિજયભાઈ રૂપાણીને મુખ્યમંત્રી તરીકે નિયુકત કરવામાં આવ્યા હતા. જયારે રાજયના નાયબ મુખ્યમંત્રી પદે ફરીવાર નીતિનભાઈ પટેલને કાર્યભાર સોંપવામાં આવ્યો છે. આવનારા પાંચ વર્ષ સુધી મુખ્યમંત્રી શ્રી વિજયભાઈ રૂપાણીની અધ્યક્ષતામાં ભાજપ સરકાર કામગીરી કરશે.